Hannibal (filma)

Hannibal 2001eko Ridley Scott ingeles zinema zuzendariaren suspensezko thriller filma bat da. Thomas Harris idazlearen izenburu berdineko Hannibal eleberrian oinarritua dago. Anthony Hopkins, Julianne Moore, Gary Oldman, Ray Liotta eta Giancarlo Giannini aktoreek antzeztu zuten.

1991ko The Silence of the Lambs ("Bildotsen Isiltasuna") filman jazotako gertakizunetatik hamar urtera girotua dago. 2002an Red Dragon ("Herensuge Gorria") izeneko jarraipena izan zuen.

 Argumentua 

FBIko Clarice Starling (Julianne Moore) agentearekin elkarrizketa egin eta Hannibal Lecter (Anthony Hopkins) goreneko segurtasun ospitalean zaintzapean zegoela ihes egitea lortu zuenetik hamar urte igaro dira. Orain Lecter Italiako Florentzia hirian bizi da, baina Starlingek ein dezake hura ahaztu eta bere ahotz hotza ametsetan entzun ohi du. Mason Verger (Gary Oldman) ere Lecter atzeman nahian dabil: haren seigarren biktima izan zen baina haren menpetik bizirik ateratzea lortu zuen, nahiz eta erabat desitxuratu egon. Vergerek dirutza bat ondoreztatu ostean, bere mendeku gosea asetzeko erabiltzea erabakiko du, baina horretarako bere ezkutalekutik aterarazi beharko du, amu siga harentzat erakargarria den zeozer ipiniz: Clarice Starling. Bestalde Vergerek Lecter atzemateko asmoz AEBtako Justizia departamenduko Paul Krendler (Ray Liotta) agentearen zerbitzuak ere kontratatuko ditu. Bienbitartean, Florentziako Pazzi (Giancarlo Giannini) polizia inspektorea liburuzain baten desagerketa kasua ikertzen ari da.

 Aktoreak 
 Anthony Hopkins: Hannibal Lecter doktorea
 Julianne Moore: Clarice Starling
 Gary Oldman: Mason Verger
 Ray Liotta: Paul Krendler
 Giancarlo Giannini: Rinaldo Pazzi inspektore burua
 Željko Ivanek: Cordell Doemling doktorea
 Hazelle Goodman: Evelda Drumgo
 Frankie R. Faison: Barney Matthews
 Ivano Marescotti: Carlo Deogracias
 Francesca Neri: Allegra Pazzi
 Danielle de Niese: Beatrice

 Kanpo estekak 
 Hannibal filmaren IMDBko fitxa irakurgai 

Kategoria:Ridley Scottek zuzendutako filmak
Kategoria:Ameriketako Estatu Batuetako filmak
Kategoria:Suspense filmak
Kategoria:Thrillerrak
Kategoria:Liburuetan oinarritutako filmak
Kategoria:Florentzian girotutako filmak
Kategoria:Serieko hiltzaileei buruzko filmak
Kategoria:Psikopatei buruzko filmak
Kategoria:Kanibalismoari buruzko filmak
Kategoria:Hans Zimmerren soinu bandadun filmak
Kategoria:Jarraipen filmak
Kategoria:2001eko filmak